**Neuradno prečiščeno besedilo** Odloka o ustanovitvi javnega zavoda Živalski vrt Ljubljana, ki obsega:

* Odlok o ustanovitvi javnega zavoda Živalski vrt Ljubljana (Uradni list RS, št. 48/03 z dne 23. 5. 2003) in
* Odlok o spremembah in dopolnitvah Odloka o ustanovitvi javnega zavoda Živalski vrt Ljubljana (Uradni list RS, št. 17/05 z dne 24. 2. 2005)
* Odlok o spremembah in dopolnitvah Odloka o ustanovitvi javnega zavoda Živalski vrt Ljubljana (Uradni list RS, št. 64/16 z dne 14. 10. 2016)
* Odlok o spremembah in dopolnitvah Odloka o ustanovitvi javnega zavoda Živalski vrt Ljubljana (Uradni list RS, št. 54/17 z dne 29. 9. 2017)

**O D L O K**

**o ustanovitvi javnega zavoda Živalski vrt Ljubljana**

**I. IME IN SEDEŽ USTANOVITELJA**

**1. člen**

Mestna občina Ljubljana, Mestni trg 1, Ljubljana, kot pravna naslednica Mestnega ljudskega odbora Glavnega mesta Ljubljane, ki je ustanovil Zoološki vrt mesta Ljubljane z odločbo št. 825/49 z dne 10. 3.1949, je ustanoviteljica javnega zavoda Živalski vrt Ljubljana (v nadaljevanju: zavod).

**2. člen**

Ustanoviteljske pravice in obveznosti izvaja Mestni svet Mestne občine Ljubljana (v nadaljnjem besedilu: Mestni svet), če ni glede izvrševanja določenih ustanoviteljskih pravic z zakonom, drugim predpisom, Statutom Mestne občine Ljubljana ali s tem odlokom določeno drugače.

**II. IME IN SEDEŽ ZAVODA**

**3. člen**

Ime zavoda je: Živalski vrt Ljubljana.

Skrajšano ime zavoda je: ZOO Ljubljana.

Sedež zavoda je: Ljubljana, Večna pot 70.

**III. DEJAVNOST ZAVODA**

**4. člen**

Zavod opravlja dejavnost zadrževanja živali prostoživečih domorodnih in tujerodnih vrst ter domačih živali v zavodu (v nadaljnjem besedilu: živali) z namenom prikazovanja živali javnosti, v okviru katerega se posebej izpostavlja vzgojno-izobraževalna dejavnost prikazovanja živali, in sicer v aktivnem sodelovanju z vzgojno izobraževalnimi organizacijami s področja Republike Slovenije.

Poleg dejavnosti iz prejšnjega odstavka tega člena zavod opravlja tudi naloge imetnika zavetišča za zapuščene živali.

V okviru dejavnosti iz prvega in drugega odstavka tega člena opravlja zavod pod enakimi pogoji in na način, ki velja za javno službo, ali kot javno službo zlasti naslednje dejavnosti:

- prikazovanje živali javnosti,

- ohranitvena vzreja živalskih vrst, ki so na seznamu ogroženih vrst evropskega vzrejnega programa – EEP,

- izvajanje raznih oblik vzgojno-izobraževalnih programov (npr. naravoslovni dan) ter sodelovanje z vzgojno-izobraževalnimi in drugimi organizacijami ter posamezniki,

- izvedba neformalnega izobraževanja za obiskovalce v obliki dogodkov na prireditvah ter predstavitev živali in dogajanja v ogradah, z namenom ozaveščanja obiskovalcev o živalih in naravoslovju nasploh,

- treniranje živali in popestritev njihovega življenjskega okolja,

- gojitev živali za lastne potrebe,

- zagotovitev zavetišča oziroma pomoči, oskrbe in namestitve zapuščenih živali v zavetišču,

- veterinarska pomoč in oskrba živali,

- izmenjava, kupovanje, prodaja, posoja in izposoja živali,

- pridelava rastlin in vzreja živali za potrebe hranjenja živali ter pripravljanje hrane za živali,

- turistične, kulturne in rekreacijske dejavnosti, povezane z izvajanjem prikazovanja živali,

- znanstveno-raziskovalne dejavnosti.

**5. člen**

Poleg dejavnosti iz prejšnjega člena opravlja zavod tudi naslednje druge dejavnosti, ki služijo izvajanju dejavnosti iz prejšnjega člena in se financirajo izključno iz nejavnih virov:

- prodaja spominkov, igrač, knjig, plakatov in drugih tiskovin, CD plošč, avdio in video kaset, hrane za hranjenje živali in drugih predmetov, ki so povezani z dejavnostjo zavoda,

- prodaja napitkov, pijač, prigrizkov, sladkarij in druge podobne hrane obiskovalcem zavoda,

- gostinske storitve za lastne potrebe in za obiskovalce,

- postavitev in trženje plačljivih igral in igralnih avtomatov za obiskovalce,

- trženje zunanjega in notranjega prostora in objektov zavoda za izvajanje prodaje, promocije in drugih oblik marketinških aktivnosti,

- komercialne storitve in organizacija dogodkov za otroke in odrasle, kot so npr. organizacija rojstnih dni, srečanje z živalmi, jahanje živali idr.,

- komercialna gojitev živali,

- vzgoja, odpravljanje neželenega vedenja in šolanje psov ter šolanje njihovih skrbnikov,

- usposabljanje sprehajalcev,

- varstvo oziroma začasna oskrba hišnih živali znanih skrbnikov in hotelska oskrba hišnih živali,

- neformalno izobraževanje obiskovalcev v obliki plačljivih programov, kot so npr. Fotosafari, Čarovniška šola, Taborjenje, Počitnikovanje idr.,

- svetovanje s področja dela zavoda.

**6. člen**

Dejavnosti iz 4. in 5. člena tega odloka se razvrščajo v skladu z Uredbo o standardni klasifikaciji dejavnosti (Uradni list RS, št. 67/07 in 17/08) v naslednje podrazrede standardne klasifikacije dejavnosti:

- 01.490 Reja drugih živali

- 47.110 Trgovina na drobno v nespecializiranih prodajalnah, pretežno z živili

- 47.190 Druga trgovina na drobno v nespecializiranih prodajalnah

- 47.650 Trgovina na drobno v specializiranih prodajalnah z igračami in rekviziti za igre in zabavo

- 47.782 Trgovina na drobno v specializiranih prodajalnah z umetniškimi izdelki

- 47.810 Trgovina na drobno na stojnicah in tržnicah z živili, pijačami in tobačnimi izdelki

- 47.820 Trgovina na drobno na stojnicah in tržnicah s tekstilijami in obutvijo

- 47.890 Trgovina na drobno na stojnicah in tržnicah z drugim blagom

- 47.910 Trgovina na drobno po pošti ali internetu

- 56.101 Restavracije in gostilne

- 56.102 Okrepčevalnice in podobni obrati

- 56.103 Slaščičarne in kavarne

- 58.190 Drugo založništvo

- 72.190 Raziskovalna in razvojna dejavnost na drugih področjih naravoslovja in tehnologije

- 74.900 Drugje nerazvrščene strokovne in tehnične dejavnosti

- 75.000 Veterinarstvo

- 82.300 Organiziranje razstav, sejmov, srečanj

- 85.590 Drugje nerazvrščeno izobraževanje, izpopolnjevanje in usposabljanje

- 90.010 Umetniško uprizarjanje

- 90.020 Spremljajoče dejavnosti za umetniško uprizarjanje

- 90.040 Obratovanje objektov za kulturne prireditve

- 91.040 Dejavnost botaničnih in živalskih vrtov, varstvo naravnih vrednost

- 93.210 Dejavnost zabaviščnih parkov

- 96.090 Druge storitvene dejavnosti, drugje nerazvrščene

**III.A NOTRANJA ORGANIZACIJA ZAVODA**

**6.a člen**

Za izvajanje dejavnosti zavoda se organizirajo notranje organizacijske enote, ki jih določa statut zavoda, in notranja organizacijska enota Zavetišče za zapuščene živali (v nadaljnjem besedilu: zavetišče).

Zavetišče opravlja naslednje naloge:

- sprejema prijave o zapuščenih živalih,

- zagotavlja potrebno veterinarsko pomoč zapuščenim živalim v lastni ambulanti,

- zagotavlja ulov, prevoz, namestitev in oskrbo zapuščenih živali,

- izvaja operacijske posege na živalih v zavetišču (sterilizacije samic in kastracije samcev),

- skrbi za iskanje skrbnikov teh živali oziroma za oddajo posvojiteljem,

- ažurno vodi vso potrebno dokumentacijo in register psov.

Poleg nalog iz prejšnjega odstavka zavetišče opravlja še vzgojno-izobraževalno dejavnost otrok, mladine in odraslih ter sodeluje z vzgojno-izobraževalnimi organizacijami. Zavetišče sodeluje z drugimi zavetišči po Sloveniji in tudi z drugimi kinološkimi društvi. Skrbi za strokovno izobraževanje posvojiteljev živali, prostovoljnih sprehajalcev, zaposlenih v zavetišču in ostale zainteresirane javnosti, pripravlja mesečna srečanja in drugo.

Ime notranje organizacijske enote zavoda je: Zavetišče za zapuščene živali Ljubljana.

Skrajšano ime zavetišča je: Zavetišče Ljubljana.

Sedež zavetišča je: Gmajnice 30, Ljubljana.

Zavetišče nima pooblastil v pravnem prometu.

**6.b člen**

Zavetišče ima vodjo zavetišča, ki mora imeti najmanj univerzitetno izobrazbo (prejšnja) ali visoko strokovno izobrazbo s specializacijo oziroma z magisterijem (prejšnja) ali izobrazbo, pridobljeno po študijskem programu druge bolonjske stopnje, s področja veterine.

**6.c člen**

Zavetišče ima skladno z 10. členom Pravilnika o pogojih za zavetišča za zapuščene živali (Uradni list RS, št. 45/00 in 78/04) svet zavetišča, ki ga imenuje Mestna občina Ljubljana in ga sestavljajo:

– predstavnik Mestne občine Ljubljana,

– predstavnik uprave Republike Slovenije, pristojne za veterinarstvo, ki ga določi predstojnik uprave,

– predstavnik društva za zaščito živali, ki deluje na območju Mestne občine Ljubljana,

– predstavnik zavoda,

s pristojnostmi, ki obsegajo:

– nadzor nad delom zavetišča,

– določanje višine prispevkov, ki jih plačujejo skrbniki zvezi z zapuščenimi živalmi in

– skrb za promocijo zavetišča in za pridobivanje sponzorskih sredstev.

Mandat članov sveta zavetišča traja 5 let in začne teči z dnem konstituiranja sveta zavetišča.

**6.č člen**

Podrobnejše določbe o imenovanju predstavnikov v svet zavetišča, o vodji zavetišča, o oskrbnikih, o nalogah imetnika zavetišča itd., vsebuje statut zavoda.

**IV. ORGANI ZAVODA**

**7. člen**

Organi zavoda so:

– svet zavoda,

– direktor zavoda,

– strokovni vodja,

– strokovni svet zavoda.

**8. člen**

Zavod upravlja svet zavoda.

Svet zavoda šteje pet članov, ki ga sestavljajo:

– trije predstavniki ustanovitelja, ki jih imenuje Mestni svet mestne občine Ljubljana,

– en predstavnik delavcev zavoda,

– en predstavnik uporabnikov oziroma zainteresirane javnosti, ki ga imenuje Združenje ravnateljev osnovnih šol Slovenije Območne enote Ljubljana in aktiv ravnateljev vrtcev Mestne občine Ljubljana.

Svet zavoda ima naslednje naloge:

* sprejema statut in druge splošne akte zavoda, za katere je tako določeno s statutom,
* sprejema programe dela in razvoja zavoda ter spremlja njihovo izvrševanje,
* sprejema letni finančni načrt in letno poročilo zavoda,
* predlaga ustanovitelju spremembo ali razširitev dejavnosti,
* daje ustanovitelju in direktorju zavoda predloge in mnenja o posameznih vprašanjih,
* opravlja druge zadeve, ki se določijo v statutu zavoda, v skladu s tem odlokom in zakonom.

Mandat članov sveta zavoda traja 5 let in začne teči z dnem konstituiranja sveta zavoda.

**9. člen**

Direktor zavoda je poslovodni organ zavoda, ki organizira in vodi delo ter poslovanje zavoda, predstavlja in zastopa zavod ter je odgovoren za zakonitost dela zavoda.

Direktorja zavoda imenuje in razrešuje ustanovitelj.

Mandat direktorja zavoda traja 5 let.

Za direktorja zavoda je lahko imenovan, kdor izpolnjuje pogoje, določene z zakonom in statutom zavoda.

**10. člen**

Strokovni vodja zavoda vodi strokovno delo zavoda in ga imenuje in razrešuje svet zavoda na predlog direktorja in po predhodnem mnenju strokovnega sveta.

Pogoji za imenovanje strokovnega vodje zavoda ter njegove pravice, dolžnosti in odgovornosti strokovnega vodje se določijo s statutom.

**11. člen**

Zavod ima strokovni svet. Mandat članov strokovnega sveta traja 5 let in začne teči z dnem konstituiranja strokovnega sveta.

Sestavo, način oblikovanja in naloge strokovnega sveta zavoda določa statut zavoda.

**V. SREDSTVA ZA DELO ZAVODA**

**12. člen**

Za izvajanje dejavnosti, za katero je zavod ustanovljen, daje ustanovitelj zavodu v upravljanje naslednje nepremičnine in opremo v njih:

* katastrska občina 2682 Brdo:
* parc. št. 1355/0, gozd v izmeri 3691 m2,
* parc. št. 1359/2, pot v izmeri 2 m2,
* parc. št. 1360/2, park v izmeri 360 m2,
* parc. št. 1362/2, park v izmeri 432 m2,
* parc. št. 1362/3, gozd v izmeri 480 m2,
* parc. št. 1363/2, park v izmeri 836 m2,
* parc. št. 1364/2, park v izmeri 463 m2,
* parc. št. 1366/2, gozd v izmeri 83 m2,
* parc. št. 1366/3, gozd v izmeri 194 m2,
* parc. št. 1367/3, gozd v izmeri 153 m2,
* parc. št. 1368/2, gozd v izmeri 303 m2,
* parc. št. 1368/3, gozd v izmeri 265 m2 in pot v izmeri 4 m2,
* parc. št. 1370/4,
* parc. št. 1370/5, pozidano zemljišče v izmeri 23 m2, stavbi v izmeri 46 m2 ID 2682-653-1 in 26 m2 ID 2682-645-1,
* parc. št. 1370/6, gozd v izmeri 657 m2 in stavba v izmeri 24 m2 ID 2682-646-1,
* parc. št. 1370/7, gozd v izmeri 587 m2 in stavba v izmeri 20 m2 ID 2862-647-1,
* parc. št. 1370/8, gozd v izmeri 443 m2,
* parc. št. 1371/3, gozd v izmeri 295 m2,
* parc. št. 1373/2, gozd v izmeri 703 m2,
* parc. št. 1374/1, cesta v izmeri 1065 m2,
* parc. št. 1374/10, travnik v izmeri 216 m2,
* parc. št. 1374/11, dvorišče v izmeri 96 m2,
* parc. št. 1374/12, gozd v izmeri 458 m2,
* parc. št. 1374/13, gozd v izmeri 379 m2,
* parc. št. 1374/14, gozd v izmeri 12 m2,
* parc. št. 1374/15, gozd v izmeri 413 m2 in dvorišče v izmeri 5 m2,
* parc. št. 1374/16, gozd v izmeri 226 m2,
* parc. št. 1374/17, gozd v izmeri 78 m2,
* parc. št. 1374/18, gozd v izmeri 592 m2 stavba v izmeri 12 m2 ID 2682-648-1,
* parc. št. 1374/2, pozidano zemljišče v izmeri 42 m2,
* parc. št. 1374/3, pozidano zemljišče v izmeri 31 m2,
* parc. št. 1374/4, pozidano zemljišče v izmeri 141 m2 in poslovna stavba v izmeri 29 m2 ID 2682-603-1,
* parc. št. 1374/5, pozidano zemljišče v izmeri 114 m2,
* parc. št. 1374/6, poslovna stavba v izmeri 100 m2 ID 2682-606-1,
* parc. št. 1374/7, dvorišče v izmeri 67 m2 in poslovna stavba v izmeri 12 m2 ID 2682-607-1,
* parc. št. 1374/8, dvorišče v izmeri 173 m2 in poslovna stavba v izmeri 99 m2 ID 2682-629-1,
* parc. št. 1374/9, travnik v izmeri 1790 m2 in pozidano zemljišče v izmeri 21 m2,
* parc. št. 1375/10, travnik v izmeri 987 m2,
* parc. št. 1375/11, gospodarsko poslopje v izmeri 70 m2 ID 2682-18-1,
* parc. št. 1375/12, poslovna stavba v izmeri 44 m2 ID 2682-628-1,
* parc. št. 1375/2, gozd v izmeri 170 m2,
* parc. št. 1375/3, gozd v izmeri 2312 m2 in pozidano zemljišče v izmeri 11 m2,
* parc. št. 1375/4, travnik v izmeri 2017 m2 in poslovna stavba v izmeri 23 m2 ID 2682-627-1,
* parc. št. 1375/5, pozidano zemljišče v izmeri 24 m2,
* parc. št. 1375/6, dvorišče v izmeri 160 m2 in poslovna stavba v izmeri 44 m2 ID 2682-14-1,
* parc. št. 1375/7, pozidano zemljišče v izmeri 11 m2,
* parc. št. 1375/8, travnik v izmeri 1352 m2 in pozidano zemljišče v izmeri 15 m2,
* parc. št. 1375/9, travnik v izmeri 1514 m2 in pozidano zemljišče v izmeri 11 m2,
* parc. št. 1376/0, gozd v izmeri 6068 m2 in poslovne stavbe v izmeri 57 m2 ID 2682-8-1, 32 m2 ID 2682-10-1, 28 m2 ID 2682-12-1, 21 m2 ID 2682-651-1 in 24 m2 ID 2682-652-1,
* parc. št. 1377/1, gozd v izmeri 24897 m2 in poslovna stavba v izmeri 293 m2 ID 2682-593-1,
* parc. št. 1377/3, dvorišče v izmeri 1515 m2 in poslovna stavba v izmeri 237 m2 ID 2682-6-1,
* parc. št. 1377/4, travnik v izmeri 79 m2,
* parc. št. 1377/5, pozidano zemljišče v izmeri 98 m2,
* parc. št. 1377/6, dvorišče v izmeri 712 m2, poslovna stavba v izmeri 224 m2 ID 2682-7-1,
* parc. št. 1377/7, pozidano zemljišče v izmeri 57 m2,
* parc. št. 1377/8, gozd v izmeri 588 m2,
* parc. št. 1378/1, poslovna stavba v izmeri 290 m2 ID 2682-3-1,
* parc. št. 1378/3, gozd v izmeri 1233 m2 in pozidano zemljišče v izmeri 23 m2,
* parc. št. 1378/4, gozd v izmeri 1459 m2 in stavba v izmeri 11 m2 ID 2682-9-1 ter stavba v izmeri 57 m2 ID 2682-11-1,
* parc. št. 1378/5, pot v izmeri 345 m2,
* parc. št. 1378/6, gozd v izmeri 1107 m2,
* parc. št. 1379/2, travnik v izmeri 1074 m2 in pot v izmeri 38 m2,
* parc. št. 1379/3, poslovna stavba v izmeri 312 m2 ID 2682-602-1 in travnik v izmeri 70 m2,
* parc. št. 1379/4, gozd 16019 m2, pozidano zemljišče 7030 m2,
* parc. št. 1379/5, pozidano zemljišče 16 m2,
* parc. št. 1380/0, gozd v izmeri 8954 m2,
* parc. št. 1381/1, gozd v izmeri 8070 m2,
* parc. št. 1381/2, pozidano zemljišče v izmeri 163 m2,
* parc. št. 1382/1, gozd v izmeri 11990 m2,
* parc. št. 1382/2, travnik v izmeri 603 m2 in poslovni stavbi v izmeri 59 m2 ID 2682-600-1 in 63 m2 ID 2682-601-1,
* parc. št. 1383/0, gozd v izmeri 4238 m2,
* parc. št. 1384/0, gozd v izmeri 4168 m2,
* parc. št. 1385/0, gozd v izmeri 17691 m2,
* parc. št. 1386/0, gozd v izmeri 8198 m2,
* parc. št. 1387/0, gozd v izmeri 2379 m2,
* parc. št. 1388/0, gozd v izmeri 8751 m2,
* parc. št. 1389/0, gozd v izmeri 4889 m2,
* parc. št. 1390/0, gozd v izmeri 6441 m2,
* parc. št. 1397/2, gozd v izmeri 1816 m2,
* parc. št. 1397/3, gozd v izmeri 425 m2,
* parc. št. 1397/4, gozd v izmeri 2 m2,
* parc. št. 1398/2, gozd v izmeri 6189 m2,
* parc. št. 1398/3, gozd v izmeri 45 m2,
* parc. št. 1398/4, poslovna stavba v izmeri 272 m2 ID 2682-2-1,
* parc. št. 1399/1, njiva v izmeri 5665 m2 in stavbe v izmeri 82 m2 ID 2682-4-1, 82 m2 ID 2682-650-1 in 61 m2 ID 2682-649-1,
* parc. št. 1399/2, njiva v izmeri 407 m2,
* parc. št. 1400/1, gozd v izmeri 970 m2 in pozidano zemljišče v izmeri 11 m2,
* parc. št. 1400/3, gozd v izmeri 1082 m2 in pozidano zemljišče v izmeri 11 m2,
* parc. št. 1700/0, travnik v izmeri 518 m2,
* parc. št. 1701/1, travnik v izmeri 9697 m2,
* parc. št. 1877/8, pot v izmeri 124 m2,
* parc. št. 1877/11, pozidano zemljišče v izmeri 3932 m2,
* parc. št. 1877/12, kmetijsko, gozdno in pozidano zemljišče v izmeri 9659 m2,
* parc. št. 1945/1, pot v izmeri 729 m2,
* parc. št. 1945/2, pot v izmeri 84 m2,
* parc. št. 1700/0, travnik v izmeri 518 m2, Travnik ob Brdnikovi za košnjo trave,
* parc. št. 1701/1, travnik v izmeri 9697 m2,Travnik ob Brdnikovi za košnjo trave,1695/1,
* katastrska občina 1994 Dobrova:
* parc. št. 2821/0, travnik v izmeri 2779 m2,
* parc. št. 2846/2, zemljišče v izmeri 130 m2,
* parc. št. 2847/2, pozidano zemljišče v izmeri 790 m2,
* parc. št. 2847/11, del dvorišča v izmeri 16923 m2 (v uporabi zavoda cca 4200 m2), poslovni stavbi ID 1994-559-1, 1994-562-1 parc. št. 2847/2, gospodarsko poslopje v izmeri 790 m2 ID 1994-542-1,
* parc. št. 2847/3, zemljišče v izmeri 890 m2,
* parc. št. 2847/9, pozidano zemljišče v izmeri 236 m2.

Premoženje iz prejšnjega odstavka, ki ga ima zavod v upravljanju, je last ustanovitelja in je zavod dolžan z njim ravnati kot dober gospodar.

Za upravljanje s premoženjem je zavod odgovoren ustanovitelju.

**VI. VIRI, NAČINI IN POGOJI ZA PRIDOBITEV SREDSTEV ZA DELO ZAVODA**

**13. člen**

Zavod pridobiva sredstva za delo:

– iz proračuna ustanovitelja,

– s plačili za storitve,

– s prodajo blaga in storitev na trgu,

– iz plačila stroškov v zvezi z zapuščenimi živalmi,

– z donacijami in

– iz drugih virov v skladu z zakonom in drugimi veljavnimi predpisi.

Podatke o finančnem in materialnem poslovanju o sredstvih za delo zavoda, ki jih pridobi iz javne službe, mora zavod izkazovati ločeno.

**VII. NAČIN RAZPOLAGANJA PRESEŽKOV PRIHODKOV NAD ODHODKI IN NAČIN KRITJA PRIMANJKLJAJA SREDSTEV ZA DELO ZAVODA**

**14. člen**

Zavod presežek prihodkov nad odhodki, ki jih doseže pri opravljanju svoje dejavnosti iz 4. člena tega odloka, uporablja le za opravljanje in razvoj te dejavnosti.

Način uporabe presežka prihodkov nad odhodki, ki ga doseže z opravljanjem dejavnosti iz 5. člena tega odloka, se določi s statutom.

O načinu pokrivanja morebitnega primanjkljaja odloča ustanovitelj na predlog direktorja po predhodnem mnenju sveta zavoda.

**VIII. PRAVICE, OBVEZNOSTI IN ODGOVORNOSTI ZAVODA V PRAVNEM PROMETU**

**15. člen**

Zavod je pravna oseba, ki nastopa v pravnem prometu v okviru svojih dejavnosti samostojno, z vsemi pravicami in obveznostmi, v svojem imenu in za svoj račun.

Zavod lahko prostore, s katerimi upravlja, oddaja v najem le s soglasjem župana Mestne občine Ljubljana.

Sredstva, pridobljena z oddajo poslovnih prostorov v najem, lahko zavod uporablja le za opravljanje in razvoj dejavnosti, za katero je ustanovljen, ter za investicije.

Zavod ne sme sklepati razpolagalnih pravnih poslov v zvezi z nepremičnim premoženjem ustanovitelja in pravnih poslov, s katerimi se to premoženje obremenjuje.

Zavod odgovarja za svoje obveznosti z vsemi sredstvi, s katerimi razpolaga.

Ustanovitelj omejeno subsidiarno odgovarja za obveznosti zavoda v višini sredstev, ki so predvidena v proračunu ustanovitelja za opravljanje dejavnosti zavoda.

**IX. MEDSEBOJNE PRAVICE IN OBVEZNOSTI MED USTANOVITELJEM IN ZAVODOM**

**16. člen**

Ustanovitelj ima do zavoda naslednje pravice in obveznosti:

– ugotavlja skladnost programov dela in razvoja zavoda s plani oziroma programi Mestne občine Ljubljana,

– daje soglasje k statutu zavoda,

– odloča o statusnih spremembah zavoda,

– spremlja skladnost porabe sredstev z letnimi programi in finančnimi načrti ter

– opravlja druge zadeve, določene s tem odlokom, zakonom in drugimi predpisi.

Zavod je dolžan na zahtevo organa Mestne uprave mestne občine Ljubljana, pristojnega za izobraževanje, predložiti finančni načrt, letni program dela, letni program investicij ter upravljanja z nepremičninami.

Zavod je dolžan enkrat letno obveščati ustanovitelja o rezultatih poslovanja ter dajati druge podatke o poslovanju, v skladu z zakonom in posredovati podatke, potrebne za spremljanje in financiranje dejavnosti ter za statistične namene.

**Odlok o ustanovitvi javnega zavoda Živalski vrt Ljubljana (Uradni list RS, št. 48/03 z dne 23. 5. 2003) vsebuje naslednje prehodne in končne določbe:**

**17. člen**

**(črtan)**

**18. člen**

**(črtan)**

**19. člen**

**(črtan)**

**20. člen**

**(črtan)**

**21. člen**

**(črtan)**

**22. člen**

Zavod je pravni naslednik Zoološkega vrta Mesta Ljubljane p.o., Večna pot 70, Ljubljana, ki je vpisan v sodni register pri Okrožnem sodišču v Ljubljani pod vložno številko 1/1010/00.

**23. člen**

**(črtan)**

**24. člen**

**(črtan)**

**Odlok o spremembah in dopolnitvah Odloka o ustanovitvi javnega zavoda Živalski vrt Ljubljana (Uradni list RS, št. 17/05 z dne 24. 2. 2005)** **vsebuje naslednje prehodne in končne določbe:**

**3. člen**

Črtajo se 17., 18., 19., 20., 21., 23. in 24. člen.

**4. člen**

Za 22. členom se dodajo 22.a, 22.b, 22.c in 22.č člen, ki se glasijo:

**»22.a člen**

Pogodbo iz 12. člena odloka, s katero ustanovitelj prenese svoje premoženje v upravljanje zavodu, je potrebno skleniti v šestih mesecih po uveljavitvi Odloka o proračunu MOL za leto 2005.

**22.b člen**

Statut zavoda in akt o sistemizaciji delovnih mest zavoda je treba uskladiti najkasneje v treh mesecih od uveljavitve tega odloka.

**22.c člen**

Dosedanji svet Zavetišča za zapuščene živali nadaljuje svoje delo do imenovanja novega sveta Zavetišča za zapuščene živali, ki mora biti imenovan najkasneje v enem mesecu od uveljavitve statuta zavoda.

**22.č člen**

Z uveljavitvijo tega odloka preneha veljati Pogodba o upravljanju Zavetišča za zapuščene živali št. 3971-10/02-3, z dne 4. 10. 2002 in aneks k tej pogodbi št. 3971-10/02-67, razen določb, ki se nanašajo na financiranje delovanja zavetišča, in sicer do sprejetja proračuna MOL za leto 2005.«

**5. člen**

Ta odlok začne veljati petnajsti dan po objavi v Uradnem listu Republike Slovenije.

**Odlok o spremembah in dopolnitvah Odloka o ustanovitvi javnega zavoda Živalski vrt Ljubljana (Uradni list RS, št. 64/16 z dne 14. 10. 2016) vsebuje naslednje prehodne in končno določbo:**

**16. člen**

Zavod mora uskladiti statut zavoda z določbami tega odloka najkasneje v šestih mesecih od dneva uveljavitve tega odloka.

**17. člen**

Obstoječi svet zavetišča nadaljuje delo do imenovanja novega sveta zavetišča na podlagi statuta zavoda, usklajenega s tem odlokom.

**18. člen**

Ta odlok začne veljati petnajsti dan po objavi v Uradnem listu Republike Slovenije.

**Odlok o spremembah in dopolnitvah Odloka o ustanovitvi javnega zavoda Živalski vrt Ljubljana (Uradni list RS, št. 54/17) vsebuje naslednjo končno določbo:**

**3. člen**

Ta odlok začne veljati petnajsti dan po objavi v Uradnem listu Republike Slovenije.